# Οδηγίες – Δυνατότητες Προσομοίωσης Χημικής Ισορροπίας

## 🎯 Σκοπός

Η εφαρμογή προσομοιώνει τη δυναμική χημική ισορροπία της αντίδρασης:

A(g) + B(g) ⇌ 2Γ(g)

Όπου οι δύο αντίθετες κατευθύνσεις είναι απλές αντιδράσεις. Επιτρέπει τη διερεύνηση της εξέλιξης των ποσοτήτων, της επίδρασης των συνθηκών και της σχέσης Qc – Kc.

## 🧪 Ρυθμίσεις Πειράματος

### Όγκος (V)

- Εκφράζεται σε λίτρα (L).
- Η μεταβολή του όγκου επηρεάζει τις συγκεντρώσεις και τη θέση της χημικής ισορροπίας.

### Θερμοκρασία (T)

- Εκφράζεται σε Kelvin (K).
- Η μεταβολή της θερμοκρασίας επηρεάζει τη σταθερά ισορροπίας Kc και τις ταχύτητες αντίδρασης.

Η αντίδραση μπορεί να οριστεί ως εξώθερμη ή ενδόθερμη από το μενού Θερμοδυναμική.

## 🧲 Καταλύτης

- Δίνεται η δυνατότητα εισαγωγής στερεού καταλύτη.
- Ο/Η μαθητής/τρια μπορεί να μελετήσει την επίδρασή του στην τιμή της Kc,
- την τιμή των σταθερών ταχύτητας k1 και k2, τη θέση της χημικής ισορροπίας, καθώς και το χρόνο που απαιτείται
- για την αποκατάστασή της.

Στη μικροσκοπική αναπαράσταση, ο καταλύτης αποδίδεται ως στερεό πορώδες υλικό στο εσωτερικό του δοχείου.

## 🌬 Αδρανές Αέριο

- Δίνεται η δυνατότητα εισαγωγής αδρανούς αερίου στο δοχείο.
- Το αδρανές αέριο δεν συμμετέχει στη χημική αντίδραση.
- Το αέριο μεταβάλλει την πίεση, χωρίς αλλαγή όγκου.
- Στη μικροσκοπική αναπαράσταση κινείται και συγκρούεται με τα άλλα σωματίδια.

## ⚗ Αρχικές Ποσότητες

- Οι ποσότητες nA, nB και nΓ ρυθμίζονται πριν την έναρξη.
- Δεν εισάγονται αυτόματα στο δοχείο.
- Η εισαγωγή γίνεται μόνο με το κουμπί ΠΡΟΣΘΗΚΗ.

## ▶ Κουμπιά Ελέγχου

- ΠΡΟΣΘΗΚΗ: εισάγει ποσότητες στο σύστημα.
- ΑΦΑΙΡΕΣΗ: αφαιρεί ποσότητες (όπου είναι δυνατό).
- ΕΝΑΡΞΗ: ξεκινά ή συνεχίζει την εξέλιξη.
- ΑΔΕΙΑΣΜΑ: μηδενίζει τα moles όλων των ουσιών που περιέχονται στο δοχείο.

## 📊 Πίνακας Εξέλιξης

- Αρχικές ποσότητες.
- Μεταβολές λόγω αντίδρασης.
- Ποσότητες σε κάθε χρονική στιγμή `t`.

## 📈 Διαγράμματα

- c – t: συγκέντρωση σε συνάρτηση με το χρόνο.
- υ – t: ταχύτητα αντίδρασης σε συνάρτηση με το χρόνο.

## 🔬 Μικροσκοπική Αναπαράσταση

- Σωματίδια κινούνται και συγκρούονται μέσα στο δοχείο.
- Η ταχύτητα των μορίων εξαρτάται από τη θερμοκρασία.
- Η χημική ισορροπία είναι δυναμική.
- Ο καταλύτης αποδίδεται ως στερεό υπόστρωμα.
- Το αδρανές αέριο κινείται χωρίς να συμμετέχει στη χημική αντίδραση.

## ⚖ Χημική Ισορροπία (Qc – Kc)

- Η εμφάνιση των Qc και Kc ενεργοποιείται από το μενού Επιλογές.
- Οι τιμές εμφανίζονται κάτω από τον πίνακα εξέλιξης.
- Επιτρέπεται άμεση σύγκριση Qc με Kc.

Διδακτική επισήμανση:
Η εφαρμογή προορίζεται για τη διερεύνηση της χημικής ισορροπίας και των παραγόντων που την επηρεάζουν και δεν αντικαθιστά την πειραματική διαδικασία.

Παπαδημητρόπουλος Νικόλαος
Σύμβουλος Εκπαίδευσης Φυσικών Επιστημών
npapadim@sch.gr